ΓΡΑΠΤΗ ΕΡΩΤΗΣΗ E-2605/96 υποβολή: Paul Lannoye (V) προς την Επιτροπή (11 Οκτωβρίου 1996)

Θέμα: Περιβαλλοντικές επιπτώσεις από το πρόγραμμα «Transhennuyθre» που στοχεύει στον τερματισμό της υπερεκμετάλλευσης του υδροφόρου στρώματος Pecq-Roubaix με τη μεταφορά ύδατος από το υδροφόρο στρώμα Pιruwelz-Seneffe, στο πλαίσιο του στόχου 1-Ha

Για να σταματήσει η συστηματική υπερεκμετάλλευση του υδροφόρου στρώματος Pecq-Roubaix εξ αιτίας των αντλήσεων που έφτασαν μέχρι 78 εκατ. κυβ. μέτρα ετησίως το 1990, έναντι εκτιμουμένης φυσικής τροφοδοτήσεως ύψους 57 εκατ. κυβ. μέτρων ετησίως, το πρόγραμμα «Transhennuyθre» προβλέπει την υδρομάστευση από το υδροφόρο στρώμα Pιruwelz-Seneffe.

Όμως το υδροφόρο στρώμα Pιruwelz-Seneffe είναι αρτεσιανό στα εδάφη που ανήκουν στο δήμο Pιruwelz καθώς και σε εκείνα των ομόρων βελγικών και γαλλικών δήμων. Η διασυνοριακή αυτή περιοχή διαθέτει πολλές πηγές, υδροτόπους και ελώδεις εκτάσεις και αυτό την καθιστά τυπική περιοχή για τα τοπία και τους βιοτόπους της.

Η περιοχή αυτή εξάλλου που βρίσκεται επί του υδροφόρου στρώματος Pιruwelz-Seneffe, περιλαμβάνει τις προστατευόμενες περιοχές:

- του δημόσιου εθνικού δρυμού «MER DE SABLE» στο δήμο Beloeil 7 ο εθνικός αυτός δρυμός προτείνεται επίσης από τις περιφερειακές Αρχές της Βαλλονίας για τον κατάλογο Natura 2000 7

- της ζώνης προστασίας για άγρια πτηνά του BASSIN DE LA HAINE (υπό την έννοια της οδηγίας 79/409 ((ΕΕ L 103 της 25.04.1979, σελ. 1. )) που συνορεύει με τους δήμους Pιruwelz, Bernissart, Beloeil... 7

- στη γαλλική επικράτεια, η ως άνω περιοχή επεκτείνεται στους εθνικούς δρυμούς Scarpe και Escaut.

Τα στοιχεία που διατίθενται αποδεικνύουν ότι, σε περίπτωση εκμεταλλεύσεων στα υδροφόρα στρώματα του Pιruwelz-Seneffe, κινδυνεύουν να εξαντληθούν οι πηγές και να αποξηρανθούν οι υγρότοποι, και τούτο πιθανόν να έχει αρνητική επίπτωση στους βιοτόπους και τα φυσικά τοπία.

Εκτιμάται συνεπώς ότι το εν λόγω πρόγραμμα πρέπει να αποτελέσει αντικείμενο μελέτης περιβαλλοντικών επιπτώσεων, καθότι περιλαμβάνεται στα σχέδια που αναφέρονται στο Παράρτημα ΙΙ της οδηγίας 85/337/ ((ΕΕ L 175 της 05.07.1985, σελ. 40. )) και, σύμφωνα με το άρθρο 7 της ίδιας οδηγίας, οι σχετικές μ' αυτό πληροφορίες πρέπει να διαβιβαστούν στις Γαλλικές Αρχές.

Δεν φρονεί η Επιτροπή ότι η ευνοϊκή γνωμοδότηση που εξέδωσε η ΓΔ ΧΙ βάσει συνοπτικής και ελλιπούς μελέτης πρέπει να αναθεωρηθεί και να ενημερωθούν οι γαλλικές αρχές για το περιεχόμενο του προαναφερθέντος προγράμματος;

Κοινή απάντηση στις γραπτές ερωτήσεις Ε-2605/96 και Ε-2617/96 της κ. Wulf-Mathies εξ ονόματος της Επιτροπής (8 Νοεμβρίου 1996)

Η Επιτροπή γνωστοποιεί στο Αξιότιμο Μέλος του Κοινοβουλίου ότι θα επανεξετάσει το σχέδιο «Transhennuyθre», το οποίο στοχεύει στην καταπολέμηση της υπερεκμετάλλευσης του υδροφόρου στρώματος Pecq-Roubaix, λαμβάνοντας υπόψη τις περιβαλλοντικές επιπτώσεις του σχεδίου στη ζώνη Pιruwelz.

Δεδομένου του πολύπλοκου χαρακτήρα της εν λόγω επένδυσης, η Επιτροπή, αφού προχώρησε στην πραγματοποίηση της πρώτης τεχνικής σύσκεψης με τους αρμόδιους της Βαλονίας, ζήτησε συμπληρωματικές πληροφορίες ώστε να μπορέσει να λάβει οριστική θέση για το σχέδιο.

Η Επιτροπή ανακοίνωσε στις περιφερειακές αρχές της Βαλονίας ότι, προς στιγμή, η συγχρηματοδότηση ΕΤΠΑ υπέρ του εν λόγω σχεδίου ανεστάλη.